钦定古今图书集成/明伦汇编/氏族典/第161卷 > 韩彦直
## 钦定古今图书集成/明伦汇编/氏族典/第161卷 > 韩彦直

按《宋史韩世忠传》：“世忠子彦直，字子温，生期年，以父
任补右承奉郎，寻直秘阁。六岁，从世忠入见，高宗命
作‘大’字，即拜命，跪书‘皇帝万岁’四字，帝喜之。绍兴十
七年中两浙转运司试。明年，登进士第，调太社令。二
十一年，世忠薨，服除，秦桧素衔世忠不附和议，出彦
直为浙东安抚司主管机宜文字。桧死，拜光禄寺丞。”
二十九年，迁屯田员外郎兼权右曹郎官。工部侍郎。
张浚都督江、淮军马，檄权计议军事，督府罢，奉祠。干
道二年，迁户部郎官、主管左曹，总领淮东军马钱粮。
拜司农少卿，进直龙图阁、江西转运兼权知江州。复
为司农少卿，总领湖北、京西军马钱粮，寻兼发运副
使。会时相不乐，密启换武，授利州观察使、知襄阳府，
充京西南路安抚使。七年，授鄂州驻札御前诸军都
统制。条奏军中六事，朝廷多从之。八年，丐归文班，乃
授左中奉大夫，充敷文阁待制、知台州。丐祠养亲，提
举佑神观，奉朝请，迁刑部侍郎。明年，兼工部侍郎。会
当遣使于金，在廷相顾莫肯，先帝亲择以往，闻命，慨
然就道。方入境，金使蒲察问接国书事，论难往复数
十，蒲察理屈，既至，几罹祸者数，守节不屈，金卒礼遣
之。帝嘉叹，迁吏部侍郎，寻权工部尚书，复中大夫，改
工部尚书兼知临安府。方控辞以言，罢，提举太平兴
国宫，寻提举佑神观。奉朝请，寻知隰州。海寇出没大
洋，劫掠势甚，张彦直授将领方略，不旬日，生禽贼首，
海道为清枢密奏功，进敷文阁学士、提举佑神观。淳
熙十年，为户部尚书，以言降充敷文阁学士。帝追感
世忠元勋，遣使谕彦直，且谓彦直有才力，言者诬之，
彦直感泣奏谢。寻提举万寿观，进显谟阁学士、提举
万寿观。尝摭宋朝事分为类目，名《水心镜》。礼部尚书
尢袤修国史，白于朝，下取是书以进，光宗览之称善，
进龙图阁学士、提举万寿观，转光禄大夫，致仕。卒。赠
开府仪同三司，爵蕲春郡公。